**OŠ „ANTUN MATIJA RELJKOVIĆ“**

 **BEBRINA**

 **ZAPISNIK SA 9. SJEDNICE ŠKOLSKOG ODBORA**

 **OD 29. SIJEČNJA 2018. GODINE**

Početak rada: 16,00 sati.

Nazočni članovi Školskog odbora: Mato Tominović, Goran Vračić, Natalija Lučić, Renata Poverk, Josip Ćosić i Mijo Belegić.

Nenazočni članovi: Ivana Penić.

Ostali nazočni:Marija Rosandić- ravnateljica i Eva Jozić- računovođa.

Predsjednik Školskog odbora konstatira da je prisutna većina članova te da Školski odbor može donositi pravovaljane odluke te predlaže

**DNEVNI RED:**

1. Usvajanje zapisnika sa 8. sjednice Školskog odbora od 29.prosinca 2017.g.

2. Davanje prethodne suglasnosti ravnateljici za zasnivanje radnog odnosa bez provedenog

 natječaja- izvjestitelj ravnateljica

3. Donošenje Odluke o promjeni poslovne adrese Škole- izvjestitelj ravnateljica

4. Usvajanje Financijskog izvješća za 2017.god.- predlagatelj ravnateljica, izvjestitelj

 računovođa

5. Odluka o imenovanju Povjerenstva za otpis knjižne građe- izvjestitelj ravnateljica

6. Odluka o otpisu knjižne građe- izvjestitelj ravnateljica

7. Različito

Predloženi Dnevni red jednoglasno je usvojen

**Ad 1)**Nema primjedbi na zapisnik sa 8. sjednice Školskog odbora održane 29.prosinca 2017.g., te je isti jednoglasno usvojen.

**Ad2)** Ravnateljica traži prethodnu suglasnost za zasnivanje radnog odnosa bez provedenog natječaja za radno mjesto:
SPREMAČICA- **MONIKA GARDAŠ**- prodavač, na određeno (do povratka Ane Grgić ili Marije Bjelobradić na rad, odnosno do zasnivanja radnog odnosa na temelju natječaja ili na drugi propisan način, a najdulje do 60 dana), nepuno radno vrijeme (11 sati tjedno), rad u PŠ Dubočac.

Pristupa se glasovanju i jednoglasno je donesena

**ODLUKA:Daje se suglasnost ravnateljici za zasnivanje radnog odnos s Monikom Gardaš.**

**Ad3)** Ravnateljica izvještava članove Školskog odbora o promjeni poslovne adrese Škole. Umjesto Bebrina bb, adresa sada glasi Bebrina 48 B.

Pristupa se glasovanju i jednoglasno je donesena

**ODLUKA:Donosi se odluka o promjeni poslovne adrese Škole umjesto Bebrina bb u Bebrina 48 B.**

**Ad 4)** Na prijedlog ravnateljice, računovođa, Eva Jozić, upoznaje članove Školskog odbora o Financijskom izvješću za 2017. g.

Rasprave nije bilo te se pristupa glasovanju i jednoglasno je donesena:

**ODLUKA: Usvaja se Financijsko izvješće za 2017.g.**

**Ad5)** Ravnateljica Školskom odboru predlaže članove Povjerenstva za otpis knjižne građe, a to su:Ines Tonković, Sandra Jerković i Mihaela Crnac.

Pristupa se glasovanju i jednoglasno je donesena

**ODLUKA:Za članove Povjerenstva za otpis knjižne građe imenuju se: Ines Tonković, Sandra Jerković i Mihaela Crnac.**

**Ad6)** Članove Školskog odbora ravnateljica je upoznala o otpisu knjižne građe iz fonda školske knjižnice. Na temelju zapisnika Povjerenstva predlaže se otpis 673 svezaka dotrajale, zastarjele i uništene knjižne građe.

Pristupa se glasovanju i jednoglasno je donesena

**ODLUKA:Na temelju zapisnika Povjerenstva za otpis knjižne građe, odobrava se otpis predloženih 673 svezaka knjižne građe.**

**Ad7)** Ravnateljica čita Zahtjev, Udruge za djecu „Bubamara“, za nadoknadom satnice. Nadoknada je potrebna zbog manjka sati uslijed zimskih i proljetnih praznika.

Pristupa se glasovanju i jednoglasno je donesena

**ODLUKA: Udovoljava se Zahtjevu za nadoknadom satnice za dane:16.01., 30.01., 06.02., 13.02., 20.02., 27.02. i 06.03.2018.g.**

Član Školskog odbora Mijo Belegić podnio je Školskom odboru zamolbu Antuna Kneževića, iz Dubočca, da mu se odobri sječa ogrjevnog drveta na zapuštenom zemljištu u Dubočcu, koje je u vlasništvu Škole. Podnositelj zamolbe je invalidna osoba.

Školski odbor jednoglasno je donio odluku i odobrio Antunu Kneževiću da si na Školskom zemljištu nasječe dvije prikolice ogrjevnog drveta.

U Bebrini, 29.01.2018.g.

Zapisničar: Predsjednik Školskog odbora:

Natalija Lučić Mato Tominović

KLASA: 003-06/18-01/04

URBROJ: 2178/02-01/18-1